Beszámoló

2018 november – 2019 október

Elkészítettük az újonnan bevont tanulók kompetencia mérését és egyéni fejlesztési tervét, mely alapján a projekt megvalósítást végig kísérve folyik a bevont tanulók egyéni fejlesztése.

Az újonnan bevont tanulókat és szüleiket tájékoztattuk a projektről, s minden bevont tanuló vonatkozásában tanulói szerződést kötöttünk, amit az iskola képviselője mellett a tanuló, továbbá a szülő/törvényes képviselő is aláírtak.

A projekt második szakaszában az alábbi szakmai tevékenységek valósultak meg:

1. A differenciált pedagógiai módszerek használatának hatékony területe az egyéni fejlesztés, szaktanári felkészítés, mely folyamatos a projekt megvalósításban. Az egyéni tanulási tervek kialakítása része a differenciált módszereknek, az egyéni fejlesztés hozzájárul ahhoz, hogy a tanuló megkaphassa a kifejezetten őt fejlesztő feladatokat.
2. Az intézmények közötti horizontális tanuláshoz kapcsolódó tevékenységek részeként 2018. novemberében a gyöngyössolymosi Dr. Nagy Gyula Általános Iskola és AMI pedagógusaival találkoztak intézményünk pedagógusai.
3. Az együttműködés nyertes köznevelési intézményekkel, workshopok szervezése tevékenység immár visszatérően az alsószentmártoni, A Tan Kapuja által fenntartott gimnázium hasonló programot megvalósító munkatársaival jött létre. A workshop a projekt megvalósításhoz kapcsolódó módszertani megbeszélésre fókuszált.
4. A mentorált tanulók családjának látogatása végig kíséri a projektet. A látogatások megszervezése a családok fogadókészsége miatt olykor elég nehéz feladat.
5. Az intézményen kívüli szereplők bevonása, illetve intézményi nyílt napokon, információs napokon történő részvétel tevékenység 2018. novemberében és decemberében, valamint 2019. áprilisában valósult meg a Gyöngyösi Kálváriaparti Sport és Általános Iskola, az Eszterházy Károly Egyetem Gyöngyösi Campusának, illetve a Heves Megyei Iparkamara és a Kormányhivatal Foglalkoztatási Főosztály munkatársainak bevonásával.
6. A programba vont tanulók mentorálása folyamatos volt, ahogy az egyéni fejlesztés biztosítása is a mentoráltak részére.
7. A projekt megvalósítás részeként folyamatosan biztosítjuk angol és német nyelvből a kötelező óraszámon felüli nyelvtanulás lehetőségét a projektben részt vevő tanulók részére.
8. A pályaorientációs programok 2018. novemberében és 2019. áprilisában valósultak meg.
9. Családi túrát 2019. júniusában szerveztünk Mátrafüredre.
10. A családi nap tematikája 2019. áprilisában a húsvéti ünnepköre épült.
11. Családi egészségnap 2018. november, 2019. április, június, szeptember és október hónapban – a gyermekvállalás felelőssége, egészséges étkezés, diéták, a nyár veszélyei, erdők, mezők patikája témakörökben
12. Szülők iskolája foglalkozások 2018. november és 2019. április hónapban – a család szerepe mindennapjainkban, a szülői példamutatás fontossága a gyermek életében, konfliktusok és kezelésük a családban
13. A családi karácsony értelemszerűn 2018 decemberében került megszervezésre.
14. „Személyiségfejlesztés, önismeret, közösségépítés” – tanulói foglalkozások, tréningek biztosítása 2018. november, december, valamint 2019. március, április és október hónapban.

A foglalkozások célja: Hátrányos helyzetű, rendszeres gyermekvédelmi kedvezményben részesülő középiskolás tanulók személyiségfejlődésének támogatása.

1. 2019. április és május hónapban 4 órás továbbképzés megtartása 25 fő pedagógus részére.

A képzés célja: Elfogadó, befogadó magatartás támogatása. Az inklúziv pedagógia módszereinek megismertetése, jó gyakorlatok átadása.

1. Mentorok részére havi szupervízió biztosítása. A pedagógusok, mentorok szupervizionálása, rendszeres esetmegbeszélések tartása a tanulók fejlesztésében részt vevő mentorok, pedagógusok számára folyamatos. Szükség szerint egyéni, illetve csoportos formában.
2. 2019 januárjában látogattunk el a helyi Mátra Múzeumba, ahol vezetővel néztük meg a kiállítást.
3. Az egyházi kincstár megtekintésére 2019. júniusában került sor.
4. Tanulmányi kirándulás (Csodák Palotája és cirkusz látogatás Budapesten) 2019. augusztusában jött létre.
5. A mozilátogatás 2019. októberében valósult meg.
6. A felsőoktatási intézmény által szervezett nyílt napon való részvétel idén októberben több intézmény közös megjelenését biztosító állásbörzéjére látogatással jött létre.